Kun pyydät tarjousta, siihen on hyvä kirjoittaa mietteitä omista odotuksista, itse ilmalämpöpumpusta sekä tilasta, jonne laite asennetaan. Esimerkiksi, onko laite tulossa lämmitystä, jäähdytystä tai molempia varten. Kerro myös mikä on asuinpinta-ala poislukien kosteat tilat ja mainitse myös, jos rakennus on vetoisa, vähäisesti eristetty tai jos huoneisto on erityisen avara tai korkea. Pieniä, mutta tärkeitä seikkoja ovat myös sisäyksikön väritoive ja mahdolliset allergiat tai astma. Liitä mukaan lisäksi kohteen muita tietoja, kuten ulkoverhous, pumpun sähköistysmahdollisuudet ja onko kyseessä rivitalo, kerrostalo, talli, mökki, omakotitalo vai erillistalo. Mainitse myös, jos haluat panostaa laatuun. Laadukkaan ja erityisesti tehokkaan ilmalämpöpumpun saa asennettuna keskimäärin 2400 eurolla (vuonna 2023).